Likatsin 63 (Art. 63). Xputamakxtumitkan ixlakkaxtlawananin tapakgsit nilá tamalakki ixtamakgstokgotkan chu tatlawá ixtaskujutkan pala nilakxtum tatawila , liwaka itat lata xlichalitkan; pi nemá tawilana natatamakgstokga la lichiwinan tapakgsit chu nakamakatasatikan nemá nitawilana ixli'akgtum papa', chu nakamakxkatsinikan pala nitatalakasí natamakgachakgxi xlakata nitamakgamakglhtinamputun ixlitayatkan, chu tunkan nakatasanikan ixpuxokgokan, xlakan natatamakamasta' ixliakgtum papa', chi pala nitatalakasi', namakatsininankan xlakata nitichapanit ama taskujut. Akxni nitichapanit akgtum litayan xaxtlawananín chu xtatlawananín tapakgsit nak ixtamakxtumit makgantaxtuninanín akxni tsuku ixpukaxtlawakan tapakgsit, chu nemá nalá akxni skujmaka: nemá nichapakanit litayan natachapa xtlawananín tapakgsit chu xtatlawananín tapakgsit nemá kalhkayawakanit xalikstu; xputamakxtumit ixlakkaxtlawananin tapakgsit natamatlawaní talhkatayat xlimakgtuy lalichiwinan tapakgsit litapitsi IV likatsin 77 xa ja'é limapakgsin; nemá nichapakanit litayan nak xputamakxtumit ixlakkaxtlawananín tapakgsit xa xtlawananín tapakgsit nemá tatalhkatayan xalipulhuwa nalimakgatsikan xtlawananín tapakgsit xapewa tamakxtumit lilakkaxtlawanlilatamat natatiyanikan lata tíku tukalhlí lakgchanat, lata chi akxni maxkikanita' litayan xaxtlawana tapakgsit; chu nemá nichapakanit litayat xaxtatlawananín tapakgsit xatalhkan xaliwakg, nakamakamaxkikan amá litayat xapewa tamakxtumit lilakkaxtlawanlilatamat chu natatiyanikan lata tiku tukalhli lakgchanat nak tilanka pulataman Méjiko, chi akxni maxkikanita litayan; chu nemá nichapakanit litayat xaxtatlawananín tapakgsit nemá tatalhkatayan xalikstu, nanatatiyanikan tíku kgalhí lakgchanat xapewa tamakxtumit lilakkaxtlawanlilatamat nema tatsokgnit ixlichatuy lata lakatunu pulakatunu pulatamat.
Natamakgachakgxi xkakata xtlawananín tapakgsit usu xtatlawananín tapakgsit nemá ninata'an nakxpuskujnikan akgkaw chichini tixtum ya lata chali chali chu niwán tuku xlakata chu usu akxni niskinit talakaskin nak xputamakxtumit, chu namakatsininankan nak xaputamakxtumit ixtlawananín tapakgsit , natamakgxtakga lakgtsu xlitayatkan , chu nakatasanikan xpuxokgokan wa natamakgantaxti ama litayan.|Pala nitawilana xlilhuwa lata taskiní xlakata nalitatlewekglha xputamakxtumit ixlakkaxtlawananin tapakgsit xlakata tlan natatlawa xtaskujutkan xtlawananín chu xtatlawananín tapakgsit, xalakapala nakatasanikan xpuxokgokan xlakata natamaxtuyacha ama litayat, uku natitaxtú akgtum papa lawan tapakgsit.|Natatlawa talakgalhín, chu natamakglhtinan takgxtakgajnat la wan tapakgsit , tikalhkayawakanit xtlawananín chu xtatlawananín tapakgsit, nita'an tatlawá tukaliyawakanit nak xlitayatkan akxni ni tawán túku xlakata nitali'an nakxputamakxtumitkan, akxni chu nawankan nakxputamakxtumit xkaxtlawananín tapakgsit, la wan tapakgsit xlawan titsu tatsokgni nak ja'é likatsin. Nanatatlawa talakgalhin, chu tapakgsin nakamakgxtakgajní, tamakxtumitni lilakkaxtlawanlilatamat xala nak tilanka pulataman Méjiko nemá talhkayawanit xtlawananín chu ixtatlawananín tapakgsin lakxtum katáwa xlakata ixtalhkayawankan nikata'alh tamakgantaxti ixlitayatkan.